Държавен вестник, бр. 71, 2005 г., стр. 13

Б Р О Й  71
Д Ъ Р Ж А В Е Н   В Е С Т Н И К
С Т Р .  13
МИНИСТЕРСТВА
И ДРУГИ ВЕДОМСТВА
МИНИСТЕРСТВО
НА ВЪНШНИТЕ РАБОТИ
СПОГОДБА
между правителството на Република Бълга-
рия и правителството на Република Латвия за
сътрудничество в областта на образованието,
науката и културата
(Утвърдена с Решение № 663 от 15 юли 2005 г.
на Министерския съвет. В сила за Република
България от 28 юли 2005 г.)
Правителството на Република България и
правителството на Република Латвия, нарича-
ни “договарящи страни”,
Ръководени от желанието да развиват и ук-
репват приятелските отношения между двете
страни,
Убедени, че сътрудничеството в областта на
образованието, науката и културата, както и в
други подобни области може да допринесе за
по-доброто взаимно разбирателство между на-
родите на България и Латвия,
се споразумяха за следното:
Член 1
(1) В подкрепа на взаимния си интерес дого-
варящите страни насърчават и подпомагат сът-
рудничеството и обмена между двете страни в
областта на образованието, науката и култура-
та и изкуствата и съгласно съществуващите
закони и разпоредби осигуряват съответните
възможности за контакти и съвместни дейнос-
ти между организациите, институциите и екс-
пертите от тези области.
(2) Договарящите страни насърчават ком-
петентните институции в съответните държави
да подпомагат дейностите, които могат да
включват:
(а) сътрудничество при организирането на
съвместни курсове, конференции и симпозиуми;
(б) размяна на стипендии за обучение във
висши училища на двете страни;
(в) обмен на данни, информация и материа-
ли относно структурата на образователните
системи в техните страни;
(г) размяна на посещения на национални
архиви, библиотеки, музеи и институти за опаз-
ване на паметниците;
(д) размяна на изложби и други мероприя-
тия от образователен, документален и култу-
рен характер;
(е) представления на професионални и
аматьорски артистични групи и индивидуални
изпълнители;
(ж) сътрудничество в областта на аудио-
визията;
(з) сътрудничество в областта на изпълне-
нието на съвместни проекти и участие в евро-
пейски научни програми.
Член 2
Договарящите страни подпомагат сътрудни-
чеството между специалисти по образователна
политика и между образователни институции
от всякакъв вид и ниво.
Член 3
Договарящите страни насърчават обмена на
научни проекти по проблеми от взаимен инте-
рес в областта на науката и технологиите, вклю-
чително директното сътрудничество между на-
учните и изследователските институти на двете
страни.
Член 4
Договарящите страни защитават авторски-
те права и сродните права в културата и изкус-
твото в съответствие с националното и между-
народното законодателство и разпоредби.
Член 5
Договарящите страни на базата на двустран-
на договореност насърчават сътрудничеството
между информационните агенции, пресоргани-
зациите, радио- и телевизионните институции
на двете страни в рамките на тази спогодба.
Член 6
Договарящите страни насърчават сътрудни-
чеството между спортните институции в двете
държави. Подробностите се договарят чрез
директни контакти между институциите.
Член 7
Договарящите страни насърчават обмена и
сътрудничеството между младежките организа-
ции и институции по всички въпроси и дейности,
свързани с младежта, както и сътрудничеството
в рамките на съответните програми на ЕС.
Член 8
(1) Създава се Съвместен българо-латвийс-
ки комитет за разглеждане на въпроси, свърза-
ни с изпълнението на тази спогодба.
(2) Съвместният българо-латвийски коми-
тет заседава веднъж на всеки три години съот-
ветно в София и в Рига. Датите на срещите се
уточняват по дипломатически път.
Член 9
(1) Тази спогодба влиза в сила от датата на
получаване на втората от дипломатическите
ноти, с които договарящите страни взаимно се
уведомяват, че са изпълнени необходимите изис-
квания за влизането є в сила, предвидени в
националното им законодателство.
(2) Спогодбата се сключва за срок от пет
години, като автоматично продължава своето
действие за нови петгодишни периоди, освен
ако една от договарящите страни не уведоми
другата страна с писмено предизвестие шест
месеца преди изтичането на срока за намерени-
ето си да прекрати спогодбата.
Тази спогодба е изготвена и подписана в
Рига на 21 март 2005 г. в два оригинални екзем-
пляра, всеки от които на български, латвийс-
ки и английски език. В случай на възникнали
различия при тълкуването на текста водещ е
английският вариант.
За правителството
За правителството
на Република
на Република
България:
Латвия:
Игор Дамянов,
Ина Друвиете,
министър на
министър на
образованието
образованието
и науката
и науката
58038